CELEX: C2006/294/125
Language: da
Date: 2006-12-02 00:00:00
Title: Sag T-288/06: Sag anlagt den 18. oktober 2006 — Huta Częstochowa mod Kommissionen

2.12.2006   
            
            
               DA
            
            
               Den Europæiske Unions Tidende
            
            
               C 294/63
            
         Sag anlagt den 18. oktober 2006 — Huta »Częstochowa« mod Kommissionen
   (Sag T-288/06)
   (2006/C 294/125)
   Processprog: polsk
   Parter
   
      Sagsøger: Huta »Częstochowa« S.A. (ved radcowie prawni Cz. Sadkowski og D. Sałajewski)
   
      Sagsøgt: Kommissionen for De Europæiske Fællesskaber
   Sagsøgerens
   
               —
            
            
               Artikel 3, stk. 2, nr. 2, i Kommissionens beslutning af 5. juli 2005 om statsstøtte nr. C 20/04 (ex. NN 25/05) til Huta »Częstochowa« S.A. annulleres.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning af 5. juli 2005 om statsstøtte nr. C20/04 (ex. NN 25/04), i hvis artikel 3, stk. 2, nr. 2, den statsstøtte, som Polen har ydet Huta »Częstochowa« S.A. i perioden fra 1997 til maj 2002 i form af driftsstøtte og støtte til omstrukturering på personaleområdet, erklæres for uforenelig med Fællesmarkedet. Beslutningen blev meddelt sagsøgeren den 21. august 2006. I den anfægtede beslutnings artikel 3, stk. 2, pålagde Kommissionen Polen at træffe de nødvendige foranstaltninger med henblik på at tilbagesøge uberettiget ydet støtte hos de i bestemmelsen nævnte virksomheder, herunder sagsøgeren. Ifølge beslutningen hæfter alle de i bestemmelsen nævnte virksomheder solidarisk for tilbagebetalingen af støtten, som ufortøvet bør finde sted og i overensstemmelse med procedurerne i national ret. Der beregnes regner for hele perioden fra tildelingen af støtte til den faktiske tilbagebetaling, jf. bestemmelserne i kapitel V i Kommissionens forordning EF nr. 794/2004 (1).
   Til støtte for sine påstande har sagsøgeren gjort følgende gældende:
   
               —
            
            
               Tilsidesættelse af EF-traktatens artikel 87 og 88 samt artikel 7, stk. 5, i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (2), idet det fastslås, at de nævnte bestemmelser giver mulighed for at træffe en beslutning, som betegner støtte ydet af en medlemsstat inden dens tiltrædelse af Den Europæiske Union som støtte, der er uforenelig med Fællesmarkedet, skønt den omhandlede støtte ikke fandt anvendelse efter Polens tiltrædelse af EF-traktaten, og det ligeledes fastslås, at der til det beløb, der kræves tilbagebetalt, skal tillægges renter for hele perioden fra tildelingen af støtte til Huta »Częstochowa« til den faktiske tilbagebetaling. Sagsøgeren har anført, at støtten, som blev ydet 1997-2002 og ikke fandt anvendelse efter Polens tiltrædelse af Den Europæiske Union, ikke med støtte i EF-traktatens artikel 87 kan erklæres for uforenelig med Fællesmarkedet, da den ikke kunne have indvirkning på samhandlen på det indre marked før den 1. maj 2004, dvs. før Polens tiltrædelse af Den Europæiske Union, da det polske marked ikke udgjorde en bestanddel af det indre marked. Desuden er sagsøgeren ikke nævnt i bilag 1 til protokol nr. 8 til tiltrædelsestraktaten (3) om strukturomlægning af den polske stålindustri, hvorfor de fleste af protokollens bestemmelser ikke finder anvendelse på sagsøgeren.
            
         
               —
            
            
               Tilsidesættelse af artikel 9, stk. 4, i Kommissionens forordning (EF) nr. 794/2004, idet der ikke i beslutningen er fastsat en procentsats for tilbagebetalingen af statsstøtten. Da der i Polen manglede en femårige interbank swap-sats inden tiltrædelsen af Den Europæiske Union, skal Kommissionen og Polen ifølge denne bestemmelse imidlertid nå til enighed på dette område, hvilket herefter bør udmøntes i den anfægtede beslutning eller i en anden kommissionsbeslutning.
            
         
      (1)  Kommissionens forordning (EF) nr. 794/2004 af 21.4.2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93 EEFT L 140, s. 1).
   
      (2)  EFT L 83, s. 1.
   
      (3)  Traktat mellem Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik af 23.4.2003 (EUT L 236, s. 17).